**Z á p i s n i c a**

**zo zasadnutia výkonného výboru VsSTZ, 28.05.2015 Prešov**

Dátum, miesto a čas: Prešov, 28.05.2015, 11:00

Prítomní: JUDr. Hajduk, Pitoňák, Gumáň, Pištej, Haky, Dubec

Neprítomní: JUDr. Gallo

Dozorná rada: Anton Gurčík, RNDr. Marta Brúderová

Program rokovania: 1. Otvorenie, prezentácia

 2. Kontrola uznesení

 3. Príprava konferencie

 4. Príprava aktívu

 5. Návrh uznesenia

1. Zasadnutie výkonného výboru VsSTZ otvoril a viedol predseda JUDr. Anton Hajduk. Konštatoval, že sa rokovania zúčastňuje 6 členov. Výkonný výbor je uznášaniaschopný. Zasadnutia sa zúčastnil predseda dozornej rady Anton Gurčík a členka dozornej rady RNDr. Marta Brúderová.
2. Predseda previedol kontrolu uznesení zo zasadnutí VV. Konštatoval, že zo všetkých doterajších uznesení tieto boli splnené. Zo zasadnutia zo dňa 18.05.2015 boli splnené body 1, 2 a trvajú body č. 3, 4 a 5.

1. VV sa zaoberal prípravou hodnotiacej konferencie z hľadiska technického a materiálneho. Dohodlo sa na rozdelení jednotlivých úloh z hľadiska hladkého zabezpečenia konferencie. Prejednané a schválené definitívne znenie návrhu nových Stanov sa nemení. Navrhli sa členovia jednotlivých komisií a niektorí delegáti na konferenciu SSTZ.
2. VV prejednal opatrenia súvisiace s prípravou nového súťažného ročníka. Iba používanie loptičiek nechá na rozhodnutie aktívu. Vyžrebovanie nového súťažného ročníka bude prevedené na spoločnom zasadnutí ŠTK a VV, ktorého sa môžu zúčastniť aj zástupcovia klubu, ktoré sa uskutoční po podaní prihlášok do súťaže.
3. Výkonný výbor po prejednaní programu prijal tieto

***u z n e s e n i a :***

**I.** **b e r i e n a  v e d o m i e:**

* Informáciu o príprave konferencie.

**II. s c h v a ľ u j e :**

* Organizačné zabezpečenie konferencie a aktívu.

***JUDr. Anton H a j d u k ,***

***predseda VsSTZ***